
A török hadsereg PKK elleni hadműveleteinek vizsgálata

Dolgozatom célja ismertetni a már több mint 30 éve zajló délkelet-törökországi konfliktus történetét, okait és néhány jelentősebb katonai beavatkozást. Vizsgálatom főként az 1990-es évek elején lezajlott hadműveleteket tekinti át, ugyanis ebben a pár évben a PKK olyan erővel rendelkezett, amely ellen a török hadseregnek már nem csak néhány lázadó ellen kellett műveletet indítania, hanem katonailag és politikailag komplex akadályokkal is meg kellett birkóznia.

Forrásaim jelentős részét Osman Pamukoglu tábornok nyilatkozatai alkotják, aki az ismertetett hadműveletek többségét vezette. Az ő reformer harcászati szemlélete vezetett az akkoriban példátlan sikerek eléréséhez és számos fontos PKK objektum felszámolásához.
Célkitűzésem, hogy a nyugati világ számára kevésbé ismert szemszögből mutassam be és elemezzem a konfliktust. A dolgozat végén bemutatom a napjainkban zajló aktív eseményeket, valamint a török-kurd konfliktus megoldását célzó lehetőségeket. 



